**Anna Cecilia «Cissi» Wallin Blomberg** (født 12. mars 1985 i Uddevalla) er en svensk spaltist, medieprofil og skuespiller.

Biografi
--------

Wallin vokste opp i Uddevalla og gikk på den estetiske studieretningen ved Uddevalla gymnas. I siste skoleår fikk hun rollen som Millan i Ulf Malmros' langfilm *Tjenare kungen* (2005). 

Wallin er frilansskribent samt virksom i to selskap: Cissi Wallin Produktion AB og Blomberg AB sammen med sin mann, Linus Blomberg. Fra desember 2013 til september 2014 blogget hun for *Allt om mat* og deretter i *Mama* fram til november 2017. Hun har skrevet kronikker i avisa *Metro* og i *Mama*.

Aktivisme
---------

Wallin har gjort seg bemerket som feministisk aktivist på sosiale medier i løpet av 2010-tallet, i noe som ble kalt «feminismens fjerde bølge – *fjärde vågens feminism*», og fremfor alt brukt instagram for å gjennomføre kampanjer.

### #metoo

Sammen med Lulu Carter ble Wallin en av frontfigurene for det svenske engasjementet i samband med metoo-kampanjen høsten 2017. Dette skjedde da hun i ett innlegg på Instagram utpekte programleder Karl Fredrik Virtanen som hun anmeldte for voldtekt i 2011, som ble påstått å ha inntruffet i år 2006, og la til hashtaggen *#metoo*.

Fredrik Virtanen har hele tiden nektet for voldtektanklagelsene, og i januar 2018 anmeldte han Wallin for ærekrenkelse. Politianmeldelsen førte til at flere av Wallins engasjement ble innstilt eller ble satt på vent, og fra og med våren 2018 var begrunnelsen at hun var mistenkt for lovbrudd, og at en politietterforskning ville flytte fokus fra de sakene hun var innbudt til å presentere. Hennes medvirkning i TV4 sitt program *Malou efter tio* og et innspilt program i SVT om abortspørsmålet i Polen, var blant de som ble satt på vent. I desember 2018 sendte Virtanens advokat, Monique Wadsted, inn en ny anmeldelse mot Wallin for ytterligere innlegg som Wallin hadde gjort på Instagram mellom 21. august og 17. desember 2018. Ifølge Wadsted omfattet denne oppfølgende anmeldelsen minst 20 nye innlegg. Som en følge av Wallins engasjement på sosiale medier valgte også avisa *Metro* å gjøre avbrudd i samarbeidet med henne våren 2019. Dette førte til at hun sluttet helt – etter å ha skrevet for avisa i tolv år.
Under rettssaken Wallin/Virtanen-ærekrenking i november-desember 2019 ble Wallin dømt for grove ærekrenkelser etter voldtektsanklager mot Fredrik Virtanen. Straffen ble fastsatt til betinget fengsel og 100 dagbøter, samt 90 000 kroner i oppreisning.

### Knyteblusemanifestasjonen

I samband med Arnault-saken 2017–2018 i Svenska Akademien, tok Wallin, sammen med Nina Rung og Kristina Wicksell, initiativet til en manifestasjon til fordel for Sara Danius. 2000–3000 personer ble samlet for å vise sin misnøye med Svenska Akademien sitt påfølgende ukesmøte etter Sara Danius' avhopp som fast sekretær. Avhoppet ble oppfattet som en utvisning og et forsøk på å beskytte en maktautoritær og sexistisk struktur. Den ble kalt «knyteblusemanifestasjonen» ettersom Sara Danius hadde gjort seg kjent for å ha på seg knytebluse og oppfordret også andre til å ha på seg dette plagget. 

Katarina Wennstam, Mona Sahlin, Gita Nabavi og Rosanna Dinamarca var blant de som holdt taler, og lignende manifestasjoner ble gjennomført i Gøteborg, Helsingborg, Vesterås og Jønkøping.

### Gardet

Sammen med Jenny Bengtsson, Kajjan Andersson og Filippa Berg grunnla Wallin den feministiske plattformen *Gardet* i mai 2019. Plattformen driver feministisk opiniondannende og journalistisk arbeid med artikler, granskende reportasjer og kronikker på en egen webside. Medgrunnleggeren Kajjan Andersson, forlot Gardet i august 2019 sammen med fire andre redaksjonsmedlemmer etter konflikter.

### Selvbiografien *Alt som var mitt*

Wallin utga selvbiografien *Alt som var mitt* *– historien som ikke skulle bli fortalt* både på svensk og norsk i august 2020. I Sverige utga hun den på eget forlag, og i Norge ble den utgitt av Memo forlag. Fredrik Virtanen valgte å saksøke både Wallin og det norske forlaget for den norske utgivelsen. Imidlertid trakk han søksmålet bare én uke før saken skulle opp i Ringerike, Asker og Bærum tingrett. Etter en kjennelse fra tingretten ble Virtanen pålagt å betale påløpte sakskostnader for Memo forlag og Wallin på rundt 580 000 norske kroner – i tillegg til sine egne advokatkostnader.

I 2021 bestemte den svenske Justitiekanslern å opprette en tiltale mot Wallin for opplysningene som ble publisert i selvbiografien *Alt som var mitt* *– historien som ikke skulle bli fortalt*. Saken kom opp for Stockholm tingrett i mars 2022. Juryen kom imidlertid frem til at Wallin ikke hadde brutt ytrings- og trykkefriheten. Også kravet fra journalisten Fredrik Virtanen om oppreisning og aktors begjæring om konfiskering av boken, ble avvist i retten. – En full seier for ytringsfriheten, uttalte hennes norske forlegger Marie Lexow (Memo forlag) til bokbransjenettstedet Bok365 da frikjennelsen kom.

Familie
-------

I 2014 giftet Wallin seg med Linus Blomberg, medgrunnlegger av Avalanche Studios, og de har to barn sammen.

Referanser
----------

1. ↑   www.expressen.se[Hentet fra Wikidata]
2. ↑  Källberg, Agneta. «Radiokändis hyllar lärare i Uddevalla». *bohuslaningen.se* **(svensk)**. Besøkt 7. april 2019.
3. ↑  «Anna Cecilia Wallin Blomberg - Personprofil». *www.allabolag.se*. Besøkt 17. oktober 2019.
4. ↑  «Cissi Wallin äter i New York». Arkivert fra originalen 16. desember 2013. Besøkt 26. februar 2014.
5. ↑  «Bloggflytt till Mama!». Arkivert fra originalen 26. juli 2016. Besøkt 26. februar 2014.
6. ↑  «Taco hej!». Arkivert fra originalen 9. mai 2018. Besøkt 27. mai 2018.
7. ↑  Lindh, Kristina (8. mars 2019). «Cissi Wallin: Varit jobbigt även för mitt samvete». *Svenska Dagbladet* **(svensk)**. ISSN 1101-2412. Besøkt 5. april 2019.
8. ↑  Mokhtari, Arash (30. mai 2018). «Wallin och Virtanen – detta här hänt» **(svensk)**. Besøkt 9. mars 2019.
9. ↑  Mokhtari, Arash (8. mars 2018). «Cissi Wallin utreds för grovt förtal av Virtanen» **(svensk)**. Besøkt 16. april 2019.
10. ↑  «Efter risk för åtal: SVT stoppar Wallins program». *www.expressen.se* **(svensk)**. Besøkt 5. april 2019.
11. ↑  «Cissi Wallin förbannad på SR och TV4». *www.resume.se* **(svensk)**. Besøkt 5. april 2019.
12. ↑  «Fredrik Virtanen anmäler Cissi Wallin för grovt förtal i nya inlägg». *www.expressen.se* **(svensk)**. Besøkt 16. april 2019.
13. ↑  TT, Matilda Kvarnström Lantz / (2. mars 2019). «Cissi Wallin lämnar Metro efter tolv år». *Svenska Dagbladet* **(svensk)**. ISSN 1101-2412. Besøkt 5. april 2019.
14. ↑  Siri Eggen (9. desember 2019). «Cissi Wallin dømt etter voldtektsanklager mot journalist». *VG*. Besøkt 9. desember 2019.
15. ↑
16. ↑  «Cissi Wallin om knytblusmanifestationen: "Inte ens de finaste rummen är befriade från sådant beteende"». *DN.SE* **(svensk)**. 18. april 2018. Besøkt 8. april 2019.
17. ↑  Karlsson, Mia Holmberg (19. april 2018). «Minst 2 000 samlades i knytblusprotest: "Avgå!"». *Svenska Dagbladet* **(svensk)**. ISSN 1101-2412. Besøkt 8. april 2019.
18. ↑  Lundberg, Hannes. «Hundratals samlade i knytblusmanifestation utanför Börshuset: "Handlar om något större än Svenska Akademien"». *www.expressen.se* **(svensk)**. Besøkt 8. april 2019.
19. ↑  «gardet | Nu tar vi makten!». *gardet* **(svensk)**. Besøkt 24. juni 2019.
20. ↑  «Cissi Wallin bakom ny feministisk plattform». *TT/Svenska Dagbladet* **(svensk)**. 22. mai 2019. ISSN 1101-2412. Besøkt 22. mai 2019.
21. ↑  «Lämnade feministiska sajten – efter konflikter». *www.expressen.se* **(svensk)**. Besøkt 13. november 2019.
22. ↑  «Fredrik Virtanen trekker saken mot Cissi Wallin: − En seier». VG.no. 23. mai 2021. Besøkt 11. juni 2021.
23. ↑  «Virtanen trekker saken mot Memo». bok.35.no. 23. mai 2021. Besøkt 11. juni 2021.
24. ↑  «Fredrik Virtanen må betale 580.000 kroner». VG.no. 9. juni 2021. Besøkt 11. juni 2021.
25. ↑  Rogne, Vebjørn (17. mars 2022). «Cissi Wallin frikjent for ærekrenkelser». *BOK365.no*. Besøkt 19. april 2022.
26. ↑  Lina Tidén Sundin (27. juni 2015). «Nygifta Cissi Wallin är skeptisk till äktenskap: Ett bröllop förändrar ingenting». *Hänt* **(svensk)**. Arkivert fra originalen 26. september 2018. Besøkt 9. desember 2019.

Eksterne lenker
---------------

* (en) Cissi Wallin – kategori av bilder, video eller lyd på Commons Rediger på Wikidata
* (en) Cissi Wallin på Internet Movie Database Rediger på Wikidata

* (sv) Cissi Wallin i Svensk Filmdatabas Rediger på Wikidata

* (en) Cissi Wallin hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF
 |